ปตท.-บางจาก ปรับลดน้ำมัน “เบนซิน-โซฮอล์-E85” ฟากดีเซลปรับขึ้น 40 สต./ลิตรพรุ่งนี้
ปตท.-บางจาก ปรับลดน้ำมัน “เบนซิน-โซฮอล์-E85” ฟากดีเซลปรับขึ้น 40 สต./ลิตรพรุ่งนี้
3 ม.ค. 2563

บริษัท ปตท.น้ำมันและการค้าปลีก จำกัด (มหาชน)หรือ OR ในกลุ่มบริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ลงลิตรละ 30 สตางค์ เว้น E85 ลดลงลิตรละ 15 สตางค์ ขณะที่ปรับขึ้นราคาขายดีเซล ลิตรละ 40 สตางค์ โดยมีผลตั้งแต่เวลา 05.00 น. วันพรุ่งนี้ (4 ม.ค.)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑล วันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 33.36 บาท, แก๊สโซฮอล์ 95 ลิตรละ 25.95 บาท, แก๊สโซฮอล์ 91 ลิตรละ 25.68 บาท, E20 ลิตรละ 22.94 บาท, E85 ลิตรละ 18.74 บาท
ส่วนดีเซล อยู่ที่ลิตรละ 26.89 บาท, B10 ลิตรละ 24.89 บาท และ B20 ลิตรละ 23.89 บาท (ราคาขายปลีกข้างต้นยังไม่รวมภาษีบำรุงท้องถิ่น)